Υπέρ της κατάργησης του οκταώρου εργασίας ημερησίως και του εβδομαδιαίου 48ώρου , ψήφισαν η Νέα Δημοκρατία και η Χρυσή Αυγή στην ψηφοφορία που έγινε στο Ευρωπαϊκό Κοινοβούλιο αναφορικά με τα δικαιώματα και τα ωράρια των επαγγελματιών οδηγών .

«Η ακροδεξιά στροφή του κ. Μητσοτάκη επεκτείνεται και στα εργασιακά και κοινωνικά δικαιώματα. Ο πρόεδρος της Νέας Δημοκρατίας φαίνεται ότι ακολουθεί τον ακροδεξιό Αυστριακό καγκελάριο Σεμπάστιαν Κουρτς, που ζήτησε 12 ώρες εργασίας», αναφέρει ο ευρωβουλευτής του ΣΥΡΙΖΑ, Στέλιος Κούλογλου, σε σχετική ανάρτησή του. Υπέρ της κατάργησης του 8ώρου και του 48ώρου ψήφισε η ΝΔ στο ευρωπαϊκό Κοινοβούλιο - μαζί με την Χρυσή Αυγή. https://t.co/do76xRfZ0r pic.twitter.com/AGBcdBizfu — Stelios Kouloglou (@SteliosKoul) 5 Ιουλίου 2018

Όπως αναφέρει ο ίδιος ΝΔ και Χρυσή Αυγή καταψήφισαν:

-την τροπολογία ώστε να μην ξεπερνούν ημερησίως οι ώρες εργασίας το 8ωρο

-την τροπολογία για να μην ξεπερνούν τις 48 ώρες εργασίας εβδομαδιαίως

-την τροπολογία για να μην ξεπερνούν τις 80 ώρες εργασίας για δυο διαδοχικές εβδομάδες

-την τροπολογία για διάλειμμα 60 λεπτών ύστερα από 4,5 ώρες οδήγησης

Υπέρ της διατήρησης του 8ώρου και του 48ώρου ψήφισαν οι ευρωβουλευτές του ΣΥΡΙΖΑ και οι ευρωβουλευτές της ομάδας των σοσιαλιστών και δημοκρατών πλην της κας Καϊλή που στην τροπολογία για το όριο των 48 ωρών εργασίας εβδομαδιαίως απείχε.